
Οι άνθρωποι ζουν πεπερασμένο βίο, διαθέτουν πεπερασμένο μυαλό και 
υπόκεινται ὡς προς τον χρόνο, στον νόµο της φθίνουσας αύξησης. Είναι αυτό που 
βλέπουμε ποιοτικά στο γράφημα: Στην αρχή του βίου τους βελτιώνονται απίστευτα 
γρήγορα σε διάφορους τοµείς (λ.χ. ένα µωρό μαθαίνει µια Γλώσσα ενώ ακόµα το 
χαρακτηρίζουµε «μωρό» (Ξχαζό) . Ο ρυθµός όµως αὐξησης, είναι επιβραδυνόµενος. 
Και ενώ ισχύει το «γηράσκω αεί διδασκόµενος» διότι διαρκώς βελτιώνομαι, τα 
µαθησιακά επιτεύγματα που κατορθώνω σε ὠριμη ηλικία δεν είναι εντυπωσιακά, 






,μβατικό σηµείο ὠρίμανσης 
στον χρόνο. 





είναι µικρά. Βεβαίως ο κάθε άνθρωπος έχει την δική του καμπύλη, αλλά όλες έχουν 
την µορφή του σχήματος . Αυξάνονται μεν, Φθινόντως δε. Δεν χρησιμοποιώ 
μαθηματική ορολογία επίτηδες, γιατί πολλοί έχουν τροµοκρατηθεί µε «Το Μάθηµα» 
και δικαιολογηµένως. 


Το συµβατικὀ σηµείο ωρίµανσης για το έργο του Διευθυντή Σχολικής 
µονάδας, είναι ένα επίκαιρο σηµείοτριβής. Μπορεί να καθοριστεί επιστημονικά, για 
το «τι δεξιότητες θέλουμε να έχει ένας Διευθυντής» και µετά να κάνουµε έρευνα 
στις διάφορες ηλικίες συναδέλφων για να βρούμε µια ίδιας µορφής καμπύλη και να 
καθοριστεί καιτο σηµείο δικαιώματος για υποβολή αίτησηςγια Διευθυντής. Ἐτσιλέει 
η θεωρία, αν καιη πραγματικότητα της Ελλάδας εκπλήσσει. Ισχυρίζομαι λοιπόν, ότι 
ανέξοδα και απλά, µπορεί να μετρηθεί αυτό, αρκεί να συντάξει κάποια ομάδα ένα 
σταθµισµένο εκτεταμένο ερωτηματολόγιο, το οποίο προφανώς θα περιέχει 
ερωτήσεις επί μελετών περίπτωσης. 


Το παραπάνω μοντέλο, υποδεικνύει, ότι και µετά το σηµείο ωρίµανσης για 
υποψηφιότητα, τα πρώτα χρόνια πρέπει να µετράνε πιο πολύ από τα επόμενα. (λ.χ. 


Μετά τα χρόνια που απαιτούνται για υποβολή αίτησης, τα έτη προὐπηρεσίας 
μοριοδοτούνται ως εξής: Τα πρώτα 5 µε 1 µόριο/έτος, τα επόµενα 5 µε 0,75 µόρια 
/έτος , τα υπόλοιπα 10 µε Ο,50/µόρια /έτος και όλα τα υπόλοιπα µε 0,25/έτος. 
Γραφειοκρατία δεν υπάρχει, διότι σε ένα υπολογιστικό Φύλλο που έχει συντάξει 
καταλλήλως το Υπουργείο, βγαίνουν όλα τα µόρια. Βεβαίως, η εκάστοτε ηγεσία του 
υπουργείου θεωρεί ισοδύναμα τα έτη προὐπηρεσίας, ενώ µετά βάζει και «κόφτες» 
(«.....Και έως τόσα χρόνια συνολικά») Ακριβώς το αντίθετο µετην πραγματικότητα. 


Συμπέρασμα 1: Πρέπει να µετράειτο σύνολοτης προὐπηρεσίας, Φθινόντως, 
όπως και το προσοµοίωµα της πραγματικότητας. Πρέπει να µετράει η προὐπηρεσία 
µέσα στον χώρο του Σχολείου. (Διευθυντής, υποδιευθυντής, διδάσκων) Η 
προὐπηρεσία εκτός Σχολείου πρέπει να µετρά µε συντελεστές γνωστούς: Λόγου 
χάριν Διευθυντές Εκπαίδευσης, Σχολικοί Σύμβουλοι και υπεύθυνοι Εκπαιδευτικών 
θεμάτων Χ0,5 διδασκαλία σε ΑΕΙ 0,75 , υπεύθυνος ΚΕΠΛΗΝΕΤ 0,25 ἀδειες για 
επιμόρφωση 0,5, άδειες κύησης ανατροφήςθ,2δκ.ο.κ. Αυτά τα αποτιµώ ενδεικτικά- 
υποκειμενικά. Και εδώ το θέµα, υπόκειται σε μετρήσεις που θα απαντούν στο βασικό 
ερώτημα: «Πόσο κοντά είναι η πρακτική, η ενασχόληση µε τη θέση, το 
καθηκοντολόγιο, µε το όλον Σχολικό γίγνεσθαι;» 


Φυσικά και για την αποτίµηση του «καθοδηγητικού έργου» δεν πρέπει να 
υπάρχει ισοπέδωση ότι όλες οι «καθοδηγήσεις» είναι ίσες και του υποδιευθυντή και 
του Διευθυντή και του Δ.Ε. Να είναι κι αυτές Φθίνουσες και να µην έχουν κόφτες. Τα 
παραπάνωτα υπαγορεύει η πραγµατικότα και κανείς άλλος. 


Αξία των πτυχίων και κάθε είδους βεβαιώσεων επιμόρφωσης: 


Και εδώ η απαράβατη αρχή είναι ότι πρέπει να µετράνε όλα. Υπάρχουν 
κραυγές να µην µετράνε όλα, αφού δεν παρέχονται σε όλους. Επικαλούνται µάλιστα 
και τις Συνταγµατικές Αρχές της ισότητας. Όμως η πραγματικότητα λέει, ότι ἴα 
μεταπτυχιακά δεν παρέχονται σε όλους (τόπος, άδειες, δίδακτρα, διαμονή) οι ξένες 
Γλώσσες δεν παρέχονται στην τυπική εκπαίδευση, τα διδασκαλεία δεν προσφέρονται 
πλέον, η εξάµηνη επιμόρφωση σε ΑΕΙ λειτούργησε 1 µόνο χρόνο, η εξάµηνη σε ΑΕΙ 
ένα µόνο εξάµηνο. Η µείζων επιμόρφωση στην µισή Ελλάδα, 1 µόνον έτος, ενώ 
«αντισυνταγµατικές ρυθμίσεις έχει κάνει Και ο.... Θεός (!) µη παρέχοντας προς όλους 
τα ἴδια. Η Φιλολογία περί αυτών είναι εξόχως υποκριτική και στην καλύτερη 
περίπτωση ιδιοτελής. Στον τόπο που ζούμε, όντως «όστις πρόλαβετον Κύριον οἱδε» 
Το Κράτος -οπερέττα δεν µπορεί εδώ και 20 χρόνια να ορίσει τι είναι διδακτική 
Υπηρεσία. Για να είµαι ακριβής, την ορίζει κατά τις πιέσεις των διάφορων οµάδων 





Χρύνος ηµιζωης ὧν Γνώσεων. 








πίεσης (λόμπυ) και τα ξανα-αλλάζουν πάλι, βάσει των αλλαγών της δυναμικής 
οµάδων, κομμάτων, παρατάξεως ή και απλών, εκπαιδευτικὠν που έχουν την δύναμη 
να Φωτογραφιθούν στο νομοθετικό έργο. Δεν μπορούμε να παρακολουθήσουµετον 
ἰδιοτελή λόγο. Πρέπει κάποτε να αποκτήσουμε θεσμούς αξιόπιστους και µόνιµους. 
Τότε θα είναι και δίκαιοι, αυτομάτως. 


Τα πτυχία λοιπόν, υπόκεινται σε Φθορά χρήσιμων γνώσεων, λόγω 
αντικατάστασήςτους απὀνέες. Με µιατέτοια αρχή υπάρχει Και η έννοια της ημιζωής 
των αντίστοιχων γνώσεων των πτυχίων. Την πλέον µικρή ημιζωή ({Ξ χρόνος για να 
µειωὺδούν στο μισό οι χρήσιμες και λειτουργικές γνώσεις ) τον έχει η επιστήµη της 
Πληροφορικής και είναι 4 μόλις χρόνια. Παράλληλα, τα αρχαία επιστημονικά 
αντικείμενα (λ.χ. Ευκλείδιος Γεωμετρία, Αρχαία Ελληνικά) υπόκεινται και αυτά στον 
νόµο της ημιζωής πολύ πιο πολύ από ό,τι φαντάζονται οι θεράποντές τους, αφού 
έχουµε νέα εργαλεία προσέγγισης (Δυναμικά Εκπαιδευτικά λογισμικά, 
ορθογράφους, πολυτονιστές, θησαυρό Ελληνικής Γλώσσης, λογογράφο, «αντίστοφο 
λεξικό» Σηµεωνίδη για ρίµεςο) }) και καινοτόµες ρηξηκέλευθες παιδαγωγικές 
προσεγγίσεις (λ.χ. Κοινότητες Μάθησης, Αγκυροβολημένη διδασκαλία) που δεν 
έχουν καμμία σχέση µε τα παλαιά, αλλά χρησιμοποιούντις ΤΠΕ κατά κόρον. 


Η ανεξάρτητες μεταβλητές λοιπὀν, είναι ο «χρόνος κτήσης πτυχίου»,«η 
επίσηµη διάρκεια σπουδών», η εκάστοτε «συνάφεια ή µη της επιμόρφωσης» και η 
«διάρκειά της» , «οι εµπειρίες σε παρά την εκπαίδευση ὁραστηριότητες» όπου 
µετράνε όλα, διαφοροποιηµένα και κατά φΦθίνοντα τρόπο. 


Κανείς δεν µπορεί να κατηγορίσει τα παραπάνω ως δύσκολα υλοποιούμενα 
στην εποχή της Πληροφορικής. 


Συμπέρασμα 2: Όλα τα χαρτιά πρέπει να µετράνε σύµφωνα µε το επίπεδό 
τους, τον χρόνο κτήσηςτους, την συνάφειά τους, την διάρκειάτους, το επἰπεδότους 
..Να µην υπάρχουν κόφτες του τύπου «το δεύτερο πτυχίο δεν μετράει!» Να µην 
µετράνε ισοτίµως, ναι, έχει λογική. Το να µην µετράνε καθόλου είναι µια αδιανόητη 
αθλιότητα για την οποία ουδείς διαμαρτύρεται! 


Οι πάντες μπορούν να κατηγορήσουν τα ανωτέρω ως Ουτοπικά, εν σχέσει µε 
τα κρατούντα πολιτικἀ ήθη, εν σχέσει µε τον μυθικό Έλληνα που του αρέσει να 
αυταπατάται να ιδιωτεύει, να οµμφαλοσκοπεί, να ὠχαδερφίζει, να μυξοκλαίει και 
να µην ξεβολεύεται όταν µας περιτριγυρίζει ορατή όσο ποτέ καταστροφή. 


Ο νόμος που Ψψηφίζεται, όποιες τροποιποιήσεις και να υποστεί την τελεταία 
στιγµή και πρόχειρος θα είναι όπως και είναι και θα προάγει το συμφέρον των 
οµάδων πίεσης και πλήρες διαζύγιο θα έχει πάρει µε την πραγματικότητα και την 
αξιοκρατία. 


Φυσικά, την μικρότερη ευθύνη την έχει η εκάστοτε Κυβέρνηση που 
νομµοθετεί και την μεγίστη ο κλάδος που έχει καταπιεί το αμίλητο νερό σε ό,τι 
αφορά διαδικασίες που προσεγγίζουν το δίκαιο και την αξιοκρατία και 
απομακρύνεται συνεχώς απὀ τις Φοβερές ιστορικές αναγκαιότητες που θα 


μπορούσαν να προαγάγουν το αληθές Δημόσιο Συµφέρον, µήπως και 
κατορθώσουμµε να διασωθούµε ωςΈθνος. 


